વકીલ અને પોલીસકર્મચરીઓએ પોતાની બધી કાર્યવાહીઓ પૂરી કરી, અને જલ્લાદ કાળું કપડું હાથમાં લઇ મારી પાસે સરક્યો. મારી પાસે મારી અંતિમ ઈચ્છા પૂછવામાં આવી ! અને મેં તદ્દન સાહજીકતાથી એ કહી સંભળાવી. પણ મારી એ એક માત્ર નાની એવી ઈચ્છાની પણ બધા પર વિપરીત અસરો ઉપજી. પણ અંતે મારી એ અંતિમ ઈચ્છા પૂરી કરવી કે કેમ, એ મારા માતા-પિતા નક્કી કરે એ સુયોગ્ય રહેશે એમ ધારી ચર્ચા પડતી મુકવામાં આવી ! પણ જેમની પર મારી અંતિમ ઈચ્છાનો ભાર લાદવામાં આવ્યો છે એમને એકવખત કોઈ પૂછો તો ખરા કે મેં જે કહ્યું એ તેમણે સાંભળ્યું પણ કે કેમ !?